《谒菊坡作》
明代·林元

岭海精英钟我崔，光风争映曲江隈。九天屡奏匡时策，万里曾摅镇蜀才。

泉石怕寒蒲涧约，晚香深注菊花杯。邯郸已醒尘寰梦，欲傍坡南筑钓台。

作者简介：林元，字善长。增城人。明孝宗弘治八年（一四九五）举人。任广西马平知县，升江西临江府通判，调浙江绍兴府通判。事见明嘉靖《增城县志》卷六、清道光《广东通志》卷七二。